10. NŪDARBEIBA
Kai atpazeit patīsū religeju?
1. Voi ir tikai vīna patīsuo religeja?
Jezus izveiduoja tik vīnu patīsū religeju. Tei ir kai ceļš, kas vad iz myužeigu dzeivi. Jezus saceja, ka ”moz ir taidu, kas jū atrūn”. (Mateusa 7:14.) Dīvs atbolsta tikai taidu pīlyugsmi, kas saskaņ ar juo Svātūs Rokstu patīseibu. Vysi eistī Dīva kolpi ir apvīnuoti vīnā ticeibā. Izlosi Jōņa 4:23, 24; 14:6; Efezīšim 4:4, 5.
2. Kū Jezus saceja par naeistajim kristīšim?
Jezus breidynuoja, ka byus vyltus pravīši, kas sagrūzeis kristīteibu. Jūs nav vīgli atškiert nu eistajim kristīšim, deļtuo ka jī sevi skaita par Jezus sekuotuojim i sovys bazneicys sauc par kristeigom. Tok vyltus religejis var atškiert nu patīsuos. Kai? Eistūs kristīšus nu vyltus kristīšim var atpazeit piec ”auglim” – nūteiktom īpašeibom i dorbim. Izlosi Mateusa 7:13–23.
3. Kai atpazeit eistūs Dīva kolpus?
Apsavērsim pīcys pazeimis:
Eistī Dīva kolpi cīnej Bībeli i atzeist, ka tī ir Dīva vuordi. Jī ceņšās dzeivuot piec Bībelis pryncypim. Ar tū patīsuo religeja atsaškir nu religejom, kas bolstuos iz cylvāku muoceibom. (Mateusa 15:7–9.) Eistī kristīši dzeivoj saskaņā ar tū, kū jī sludynoj. Izlosi Jōņa 17:17; 2. Timotejam 3:16, 17.
Eistī Jezus sekuotuoji tur gūdā Dīva vuordu – Jehova. Jezus turēja gūdā Dīva vuordu i sludynuoja tū cytim. Jis paleidzēja cylvākim īpazeit Dīvu i vuiceja lyugt, lai Dīva vuords tyktu slaveits. (Mateusa 6:9.) Kaidys religejis puorstuovi tovā apkuortnē stuosta cytim par Dīva vuordu? Izlosi Jōņa 17:26; Romīšim 10:13, 14.
Eistī kristīši sludynoj par Dīva vaļsteibu. Dīvs syuteja Jezu sludynuot lobū viesti par vaļsteibu. Dīva vaļsteiba ir ciļvēcis vīneiguo cereiba. Leidz pat sovai nuovei Jezus stuosteja cylvākim par itū vaļsteibu. (Lukasa 4:43; 8:1; 23:42, 43.) Jis saceja, ka i juo sekuotuoji sludynuos par tū. Kaidys religejis puorstuovi parosti īt pi cylvākim, lai pastuosteitu par Dīva vaļsteibu? Izlosi Mateusa 24:14.
Jezus sekuotuoji nav nu ituo ļaunuo pasauļa. Jūs var pazeit piec tuo, ka jī napīsadola ni politikā, ni socialūs konfliktūs. (Jōņa 17:16; 18:36.) Jī ari izavaira nu pasaulī izplateitim kaiteigim parodumim, napareizys reiceibys i nūstuojis. Izlosi Jākuba 4:4.
Eistūs kristīšu vydā volda mīlesteiba. Nu Dīva Rokstim jī ir īsavuicejuši, ka juocīnej vysu tauteibu cylvāki. Vyltus religejis bīži viņ ir atbaļstejušys karus, bet eistī Dīva kolpi tū nadora. (Mihas 4:1–3.) Jī nasavteigi zīdoj sovu laiku, spākus i leidzekļus tam, lai paleidzātu cytim. Izlosi Jōņa 13:34, 35; 1. Jōņa 4:20.
4. Kura religeja ir patīsuo?
Kura religeja vysys sovys muoceibys pamatoj iz Dīva Rokstim, tur gūdā Dīva vuordu i sludynoj par Dīva vaļsteibu, kai par ciļvēcis vīneigū cereibu? Kurys religejis pīkritieji mīļoj cyts cytu i napīsadola karūs? Kai tu atbyldātu? Izlosi 1. Jōņa 3:10–12.
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn